呂昌

呂昌（），字好隆，號耻斋，浙江紹興府新昌縣人，民籍。明朝政治人物。進士出身。十一月初十日生。

生平
正統六年辛酉科浙江鄉試第三十六名。正統七年（1442年）壬戌科會試第一百一十名，殿試登進士第三甲第二十一名。八年六月授南京雲南道監察御史《明英宗睿皇帝实录卷之一百五》：正統八年六月戊子，擢進士黃裳、熊璘、尹禮、劉福、白圭、魏貞、韓雍、芮釗、劉懷、曹祥、閻寬、尹鈜、劉賢、強宏為監察御史，辛浩、夏裕、潘英、聞人韺、左輔、王凱、鄭敬、呂昌、楊觀、左鼎為南京監察御史。先是都察院右都御史王文奏各道御史缺，乞會同吏部堂上官於進士內選補，庶風憲得人。 上從之。至是尚書王直等考選裳等諳曉刑名，才堪任用，故皆擢之。，十二年監臨應天鄉試。景泰元年（1450年）正月升福建佥事，管理屯种。天順初，丁母憂，服闋，天順四年（1460年）五月復除江西佥事，七年九月升本司副使。成化二年（1466年）閏三月升陕西按察使，七年卒于官。著有《耻斋集》成化《新昌县志》云：吕昌，字好隆，生而英敏，祖九成奇之，曰：是儿必昌吾门，遂名之（原注：庭闻录，读书棠川，尝得一古镜，详金石志）。既长，慨然有志当世，诵恥其君不为尧舜之语，因以恥名斋。正统辛酉、壬戌联捷成进士，授南京云南道监察御史，监应天乡试，凛凛有风誉，会南都寢殿灾，英庙震怒，诏逮留守大臣，昌抗疏论救，极剀切（原注，大略以为天灾，上天垂戒，人君当侧身思过，不宜滥逮，臣下疏入，上感悟，置守臣不问），尚书魏骥称之曰清风直节，百僚竦然惮之。景泰庚午，迁福建按察司佥事，时沙寇邓茂七啸聚，陷城邑，昌上疏，乞贷贫民，下捕盗令，及盗平，诏赐金币，乃问俗明教，请修朱蔡诸先贤祠，下有司岁祀之，遂为制。天顺初，母忧服闋，改迁江西按察司副使，中贵叶镇守横甚，其奴白日杀人市中，昌捕得论死，会淮邸责民子钱甚急，昌视其券久入息多者即焚之，叶又谩语激怒王，王乃论昌侵侮宗室，事下御史，御史素贤昌，抗章讼之，事乃白。成化丁亥，迁陕西按察司使，值边备方亟，民困供输，昌累疏便宜十余事，上悉嘉纳。陕西，汉唐故都，其谣俗喜伉壮，巨侠司千户，赀雄一省，怙势杀人，昌至，言冤者数十百人，司乃请昌，同年姚太宰书抵昌，昌按其事有验，即上状逮系，竟毙狱中，于是直声振中外。时又有尹参政、王副使方相，讦于朝，下昌，昌直参政，而副使乃姚太宰门生也，太宰素知昌直，挽昌及某侍郎书来，昌发书大笑曰：宰相侍郎乃为属事耶？竟论上如法，姚銜之，因之濡徐不徙者数年，疾且革，乃召其子议，议至而昌卒已数日，筐无遗装，抚马文升往哭之，检视仅数金，大哭曰，世之廉吏，有如此者乎！僚寀以公钱赙，乃梦议而告之曰，吾为吏三十年，未尝私一钱也，今欲以遗骨为利耶？亟去！无出明日。议觉而痛泣，旦即奉櫬行，文升亲往止之，议具说梦，叹曰，烈哉先生！吾不以小节浼大节，又曰，廉介似赵清献（按指北宋名臣赵抃），慷慨敢言似唐子方（按指北宋谏臣唐介），盖确论云。正德中推祀乡贤，所著恥斋集，与其子湛东皋稿并传于世（原德业传评本由尹直墓志、族孙光洵记遗事增节）。
吕昌，字好隆，由进士仕至陕西按察使，今礼部左侍郎俞钦为撰行实，其略曰：公生，应祖奇梦，骨相音声不凡，自幼颖敏，喜读书，日记千百言，未尝慢戏佚游。稍长，入乡校，为弟子员，隆师亲友，肆力问学，祁寒盛暑，不少懈。感先正耻其君不为尧舜之语，因以耻名斋，而慨然有志于天下，且曰：方今惟进士一科，可为豪杰进身之阶，惟御史一秩，可为行道济时之资，乃书于斋壁曰：读书中进士，做官做御史，方遂儿男志耳！天性孝友，奉祖母泊亲极孝敬。正统戊午丁父忧，家业颇凉，极力丧葬事，必使无后日之悔。谨祀先之礼，虑族人或怠，忽置简版，手叙追远，报本之意，以倡之族子姓，迄今祗奉费替。抚诸弟妹姻嫁，以时各底成立。辛酉以书经领浙闱乡荐，明年第进士。授南京云南道监察御史，果符所志。居官，克举宪度，然性素刚直，侃侃自持，不肯少贬以狥俗。丁卯，监京闱乡试，权要有欲私与子者，毅然弗许。场中倖进之弊尽革，士论伟之。南京宫殿灾，众莫敢言，公独抗疏，请归厥咎。英庙果然之。南京都御史周公铨持宪过严，各道诬劾之，公独执义弗预，既而众果抵所诬，成服公之先见。公因摄各道事，甫旬日，寃滞顿释，囹圄一空。景泰庚午，陞福建按察司佥事，时燹兵之馀，疮痍未复，公至，察民隐，除奸蠹，事凡有利于军民者辄锐意勇为，众甚德之。壬申海冦岩啓盛等，啸聚猖獗，大为民患，奉勅深入其巢，反覆开谕，众皆感服，革心为良。朝廷闻而嘉之，有白金彩币之赐，建宁紫阳朱夫子祠岁久倾圮，公为修葺，增九峰先生等像，奏令有司岁祀之。。

家族
曾祖呂子華。祖父呂宗學。父亲呂存正。母梁氏。慈侍下。弟善樂、善吉、善祥。娶俞氏《天一阁藏明代科举录选刊·登科录》（《正統七年进士登科录》）。有子呂議。

参考

Category:明朝南京監察御史
Category:新昌人
Category:明朝福建按察司佥事
Category:明朝江西按察司佥事
Category:明朝江西按察司副使
Category:明朝陕西按察使